Jeffrey Epstein var fjárfestir og auðkýfingur sem fékk snemma það orðspor að hafa áhuga á ungum stúlkum og villtu djammi . Hann átti valdamikla vini og þrálátur orðrómur var uppi um að hann útvegaði þeim ólögráða stúlkur í einkasamkvæmum . Árið 2008 var Epstein sakfelldur eftir langa lögreglurannsókn . 17 vitni voru yfirheyrð , þar af fimm brotaþolar , og þótti ljóst að hann hafi vitað að stúlkurnar væru undir lögaldri . Ákæran var alls 53 blaðsíður að lengd og hefði mjög sennilega getað orðið til þess að Epstein yrði dæmdur í ævilangt fangelsi á sínum tíma . Af einhverjum ástæðum féllst saksóknarinn hins vegar á málamiðlun sem kom í veg fyrir alla frekari rannsókn málanna . Epstein slapp með 13 mánaða fangelsi sem hann afplánaði að stærstum hluta utan fangelsismúranna og samverkamenn hans sluppu með skrekkinn . Síðar kom í ljós að rannsakendur ræddu við að minnsta kosti 36 stúlkur sem sögðu sömu sögu af samskiptum sínum við ...